འཛམ་གླིང་སའི་ལྟེ་བ་ཟེར་མི་བོད་སྒྲའི་གླུ་གཞས་འདི་ལྷུན་རྩེ་རྫོང་ཁག་ཀུར་སྟོད་རྒེད་འོག་ལས་བསོད་ནམས་དཔལ་ལྡན་གྱིས་འཐེནམ་ཨིནམ་ད་གླུ་གཞས་འདི་ནང་བུམ་ཐང་བྱམས་པ་ལྷ་ཁང་གི་སྐོར་ལས་བསྟོད་པ་ཕུལཝ་ཨིན་མས།ཚིག་འདི་དང་འཁྲིལཝ་ད་ལྷ་ཁང་འདི་ལྕམ་མཁར་ཆུ་གི་མཐའ་བསྐོར་ཏེ་ཡོདཔ་ད་ལྷ་ཁང་གི་དངོས་གྲུབ་འདི་ལས་བརྟེན་ཆུ་འདི་ནང་ཡོད་མི་ཉ་འདི་ཚུ་ཞིང་ཁམས་ནང་འདྲེན་ཚུགསཔ་ཨིན་ཟེར་མས།ལྷ་ཁང་གི་མཐའ་འཁོར་ལུ་སྐྱེས་མི་ཤིང་འདི་ཚུ་ཆ་མཉམ་གནས་ཤིང་ཙནྡན་ཙང་ཙ་ཨིནམ་ད་ལྷ་ཁང་འོག་གི་མཐའ་འཁོར་ནང་ཡོད་མི་ཀླུ་འདི་ཚུ་གིས་ས་གནས་འདི་ཁར་སྡོད་མི་ཚུ་ལུ་ནོར་ལོངས་སྤྱོད་ཀྱི་དངོས་གྲུབ་གནངམ་ཨིན་ཟེར་མས།ལྷ་ཁང་འདི་གུ་རུ་རིན་པོ་ཆེ་མཆོག་ཆིབས་ཏེ་བྱོན་མི་གཞའ་གི་མཐའ་བསྐོར་ཏེ་ཡོད་ཟེར་མདོར་བསྡུ་བ་ཅིན་ལྷ་ཁང་འདིའི་ཁྱད་ཆོས་སྟོནམ་ཨིན་མས།